Epidemia elimină birocrația. Elevii se pot înscrie online la facultate.
Elevii pot să trimită online dosarul de înscriere la facultate. Notele obținute la bac vor fi trecute în Sistemul Informatic Integrat al Învăţământului din România. Facultăţile vor verifica direct în sistem notele de la bac.
Dacă privești partea bună a epidemiei de Covid-19,
vei observa că simplifică înscrierea la facultate. În acest an, un elev de
clasa a XII-a nu va mai fi nevoit să meargă personal să își depună dosarul la
facultate, ci se va putea înscrie online. "Universităţile româneşti au acces la Sistemul Informatic Integrat al Învăţământului din România (SIIIR) pentru a facilita procesul de admitere în sistem on-line în instituţiile de învăţământ superior“, te anunță Ministerul Educaţiei. Ce înseamnă asta? Practic, universităţile pot
verifica rezultatele obţinute de absolvenţii clasei a XII-a, după ce vor da
bacul, iar așa este evitată prezenţa fizică a candidaţilor la înscrierea pentru
admiterea la facultate. Eliminarea formalităților este binevenită, spun
reprezentanţii învăţământului superior."Noi am încercat să simplificăm procedurile de înscriere ale elevilor la facultate, de-a lungul timpului şi nu am reuşit din diferite motive. La alte univeristăţi din Europa se practică deja acest tip de înscriere. Aşa că e foarte bine că acum se simplifică şi la noi. Elevul trimite documentele prin ajutorul telefoanelor smart, care au aplicaţii de trimitere şi cu semnătură holografă. Cred că vom păstra lucrurile bune din această experienţă“, spune Mircea Dumitru, profesor universitar de la Universitatea București.Sursă foto: Hepta/Mediafax Foto.